
Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 

este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 

Condacul 1 

Între Sfinţii părinţi ai fost biruitor, cel ce în această lume decăzută spre părinteasca 
îmbrăţişare a cuvioşilor celor din vechime ne călăuzeşti, ca o punte peste adâncul 
necredinţei. O, fraţilor, nu plângeţi, ci vă veseliţi, căci avem un neclătit îndrumător: 
Bucură-te, Sfinte Paisie, dumnezeiască punte către Sfinţii părinţi! 


Icosul 1 

Ca înger în trup ai crescut din fragedă pruncie, pururea pe buze psalmi având şi a 
inimii bătaie dumnezeiască slujbă. Pentru tinereasca ta neîntinare, mărire aducân- 
du-l lui Dumnezeu, aceste laude îți cântăm: 

Bucură-te, a îngerilor şi a sfinților uimire; 

Bucură-te, căci mulţi au fost chemaţi, tu însă ai fost ales; 

Bucură-te, cel ce ai semănat cu lacrimi, pentru a secera cu bucurie; 

Bucură-te, cel ce din pruncie ai iubit curăția şi tăcerea; 

Bucură-te, Sfinte Paisie, dumnezeiască punte către Sfinţii părinţi! 


Condacul 2 

Căutând să cunoşti ceea ce întrece cunoştinţa, încă din tinereţile tale ai dorit să pri- 
meşti tunderea cea călugărească. Atât de fierbinte ți-era dorul după Dumnezeu, 
încât toţi cei ce te priveau ori auzeau de tine erau uimiţi de râvna şi de iubirea ta de 
linişte, şi toţi Îl măreau pe Dumnezeu cântând: Aliluia! 


Icosul 2 

În tinereţe ai primit pregătire în cetatea Kievului şi ai fost învăţat despre lucrurile 
acestei lumi, despre dumnezeii cei păgâni şi filozofi, însă dorind cunoaşterea celei- 
lalte lumi, ai lepădat toate învăţăturile, cu năzuinţa de a intra la îngereasca şcoală a 
călugăriei. Din pricina aceasta îţi cântăm ţie: 

Bucură-te, că din neamul tău ca un ales te-ai înălţat; 

Bucură-te, că numai ştiinţa lui Dumnezeu ai voit să o înveţi; 

Bucură-te, cel ce ai dorit să devii monah, dându-ţi seama de neştiinţa ceasului mor- 
ţii; 

Bucură-te, care nu ai dorit doar înţelepciunea limbi; 

Bucură-te, cel ce de dragul Adevărului ai pătimit; 

Bucură-te, Sfinte Paisie, dumnezeiască punte către Sfinţii părinţi! 


Condacul 3 

Cu râvnă arzătoare te-ai aplecat asupra sfintelor cărţi ale părinților, udând şi răsă- 
dind cu grijă fiecare cuvânt în caldul pământ al inimii tale. Părăsindu-i pe toţi cei 
dragi şi lumea, îndelungată viată de peregrinări ai început, căutând un învăţător du- 
hovnicesc. Cu lacrimi stropindu-ţi calea, pururea Îi cântai lui Dumnezeu: Aliluia! 

Icosul 3 

Vărsând lacrimi ca mirul cel de mult preţ şi rugându-te cu inimă înfrântă, neștiind 
încotro să purcezi, ţi s-a aprins în suflet dorul de peregrinare şi astfel ai plecat din 
cetatea Kievului, călătorind cu duhul întristat ca un biet străin şi căutându-ți Patria 
cea cerească. De la Domnul ai primit smerita cugetare şi dreapta socoteală, aşa că- 
ți strigăm ţie acestea: 

Bucură-te, pelerin al râvnei şi răbdării,; 

Bucură-te, cel care cu lacrimi amare ai adăpat sămânţa dragostei lui Dumnezeu; 
Bucură-te, dârz şi neclintit iubitor al adevărului; 

Bucură-te, că numai în ceruri ţi-ai sfârşit amarnica ta călătorie; 

Bucură-te, pelerin de filocalică înţelepciune; 

Bucură-te, Sfinte Paisie, dumnezeiască punte către Sfinţii părinţi! 


Condacul 4 

În lung şi în lat ai căutat prin mănăstiri un părinte duhovnicesc şi un bătrân care să 
se necăjească cu tine şi să-ţi deschidă cu drag cealaltă lume, însă nici unul n-ai 
aflat. Luptând împotriva furtunii cugetelor de îndoială, călătoria pământească ţi-ai 
continuat-o, pururea strigând lui Dumnezeu: Aliluia! 


Icosul 4 

Plângând fără de mângâiere, maica ta s-a pogorât întru adâncă supărare la dorinţa 
ta de a muri monahiceşte acestei lumi, însă tu n-ai pregetat a urma părinţilor de de- 
mult pe calea cea strâmtă către ceruri, apoi, precum ai deschide o carte, ochii ini- 
mii ei de lumea Sfinților părinţi au fost deschisi, călăuzind-o şi pe dânsa către viaţa 
cea călugărească. Aşadar, acum aceste laude îți cântăm: 

Bucură-te, cel pe care nici un lanţ al lumii acesteia nu te-a încătuşat; 

Bucură-te, cel ce maica ţi-ai slobozit-o din grozăvia acestei lumi; 

Bucură-te, cel care pământul cel rece al Rusiei cu ale tale fierbinţi rugăciuni l-ai în- 
călzit; 

Bucură-te, cel ce în cuptor ai fost încercat şi te-ai arătat a fi lămurit; 

Bucură-te, vas de neîncetată rugăciune; 

Bucură-te, apărător al căilor părinţilor celor din vechime; 

Bucură-te, Sfinte Paisie, dumnezeiască punte către Sfinţii părinţi! 


Condacul 5 

În curăţie iubindu-L pe Dumnezeu din tinerețile tale, o, minunate Paisie, împreună 
cu prietenii tăi ai făcut un neclintit jurământ: ca niciodată să nu sălăşluieşti în mâ- 
năstiri în care-i slavă, tihnă şi trupească înlesnire, ci sărăcia lui Hristos s-o urmezi. 
Ai scuturat astfel toată apăsarea pământească şi cu dumnezeiască dragoste bătând 

puternici, pe aripi de post şi rugăciune spre Soarele dreptăţii te-ai înălţat, strigând: 
Aliluia! 


Icosul 5 

Al sufletului ochi fiindu-ţi fără ascunzişuri, ca un adevărat ucenic al lui Hristos în- 
treaga fățărnicie ai urât şi răstignindu-te lumii, tot binele cel pământesc ai lepădat, 
spre a păşi pe urmele Stăpânului. Ajuns-ai astfel cuvios al celor cuvioşi, călăuzin- 
du-ţi ucenicii pe calea ce tu o ai bătătorit. De mână îndreaptă-ne, rugămu-ne şi pe 
noi, cei orbiţi de patimi şi ologiţi de trândăvie, dar care cu dragoste îţi cântăm: 
Bucură-te, suflet curat, neîntinat de aluatul fariseilor şi al saducheilor; 

Bucură-te, israelit adevărat în care nu este vicleşug; 

Bucură-te, iubitor al chipului călugăresc nemăsluit; 

Bucură-te, căci aflat-ai cea ce cu frângere de inimă ai căutat; 

Bucură-te, ale cărui comori şi inimă au fost cu Dumnezeu în ceruri; 

Bucură-te, cel care cu bogate haine de nuntă fiind înveşmântat, n-ai avut nevoie de 
zdrenţele murdare ale Mariei în deşert; 

Bucură-te, Sfinte Paisie, dumnezeiască punte către Sfinţii părinţi! 


Condacul 6 

Până la Sfântul Munte al Athosului cercetând în singuratică vieţuire de lipsuri şi 
chinuri, acolo te-ai sălăşluit. Suferit-ai foame, sete, boală şi necaz, însă nicăieri tân- 
jita legătură dintre un fiu şi al său duhovnicesc părinte nu era de aflat. Năvălirile 
patimilor, diavoli şi chiar moarte înfruntând, nicicând n-ai încetat a striga: Aliluia! 


Icosul 6 

Departe lepădând înşelăciunea diavolească şi asupra tuturor ispitelor făcându-te 
biruitor, ai fost cercetat din a lui Dumnezeu făgăduinţă de către cel ce întru mona- 
hism te-a tuns, de stareţul Vasile, care învăţându-te felurite vieţuiri călugăreşti, a 
plecat, singur lăsându-te iarăşi. Noi, cei care fii sub mantie îți suntem, ţie astfel îți 
strigăm: 

Bucură-te, cel care suferit-ai cu trupul pentru ca să încetezi a mai păcătui; 
Bucură-te, mare binefăcător al Muntelui Athos; 

Bucură-te, mirarea îngerilor şi diavolească rană; 

Bucură-te, nevoitor care ai înaintat din putere în putere; 

Bucură-te, căci în a ta sărăcie aveai lumea întreagă; 

Bucură-te, Sfinte Paisie, dumnezeiască punte către Sfinţii părinţi! 


Condacul 7 
Pe când duceai viaţă de osteneală şi în Sfântul Munte Athos, dorind a descoperi 
taina cea din veac ascunsă, ţi-a fost trimis de Dumnezeu un împreună-nevoitor. Po- 

runcile lui Dumnezeu truditu-te-ai cu dânsul a le face şi într-un suflet fiind, şi voile 
în faţa celuilalt tăindu-şi-le fiecare, ai dragostei adevărate pentru Dumnezeu moş- 
tenitori amândoi v-aţi făcut, strigând: Aliluia! 


Icosul 7 

Având deplină pace în nevoinţă, ostenindu-te, arzând cu duhul şi în desăvârşită 
smerenie şi dragoste de Dumnezeu înaintând, ai fost cercetat de mulţi care doreau 
să fie ucenicii tăi şi împotriva voinţei tale îngăduitu-i-ai pe toți aceşti copii ai tăi 
care nădăjduiau spre ale tale iubitoare îndrumări (povăţuiri), înmulţească-ţi-se fiii, 
aşa încât împreună să ne socoteşti chiar şi pe noi, cei care-ţi cântăm tie: 

Bucură-te, cel ce vrerea proprie o ai tăiat şi ai ajuns voia lui Dumnezeu; 

Bucură-te, al tradiției apostolilor moştenitor; 

Bucură-te, înnoitorul vieţii de obşte; 

Bucură-te, cel ce te-ai silit a lua prin străduință Împărăţia Cerurilor; 

Bucură-te, cel ce inima îndurerată cu dragoste o ai îmbrăţişat; 

Bucură-te, cel ce cu smerită cugetare pe toţi 1-ai povăţuit,; 

Bucură-te, Sfinte Paisie, dumnezeiască punte către Sfinţii părinţi! 


Condacul 8 

Dobândind o turmă de ucenici care lumea cea deşartă a o părăsi şi cugetele spre lu- 
crurile cele dumnezeieşti a le îndrepta au dorit, fost-ai ales de către Dumnezeu al 
fiilor păstor. Căutat-ai o dată un părinte duhovnicesc, acum însă tu eşti duhovni- 
cescul părinte care la ceruri ne înalţi pe noi, cei ce lui Dumnezeu Îi strigăm: Alilu- 
ia! 


Icosul 8 

Întărind viaţa cea de obşte, din copierea vechilor scrieri ale părinţilor ai făcut ţinta 
de căpătâi a mănăstirii. Pururea căutând un sălaş în care să te adânceşti în lumea 
marilor Sfinţi cuvioşi locuitori în pustie, dorit-ai din inimă să pregăteşti spre tipă- 
rire manuscrise călugăreşti, de dragul viitorilor căutători de Dumnezeu şi al nostru, 
care cu pocăință îți cântăm: 

Bucură-te, iubitor părinte al celor alungaţi şi singuri; 

Bucură-te, văzătorule de Dumnezeu; 

Bucură-te, mult-pătimitorule; 

Bucură-te, răsăritul cel nou al vieţii călugărești; 

Bucură-te, cel ce cu lacrimile tale ai adăpat pomul cel adormit al stăreției; 
Bucură-te, blând mustrător al sufletelor pe care le-ai îndemnat spre porțile Raiului; 
Bucură-te, Sfinte Paisie, dumnezeiască punte către Sfinţii părinţi! 

Condacul 9 

Cetele îngereşti în ceruri neîncetat te măresc, căci în cinul călugăresc atât de mulţi 
ai adus, încât mănăstirea ta s-a umplut până peste margini. Ai pornit astfel spre pă- 
mântul Moldovei ca să durezi o cetate monahicească, pururea învăţându-ţi fiu în 
rugăciunea inimii şi în smerenie. Aşa povăţuieşte-ne pe calea mântuirii şi pe noi, 
cei ce lui Dumnezeu Îi cântăm: Aliluia! 


Icosul 9 

Urmând chinurile lui Hristos şi pe urmele cuvioşilor celor din vechime păşind, ai 
fost căpetenie biruitoare în războiul cel duhovnicesc, având rugăciunea ca sabie şi 
scrierile Sfinţilor părinţi ca ochi ai sufletului prin care ţi s-a dăruit vedere dincolo 
de această lume. Pentru aceasta îţi strigăm: 

Bucură-te, cel care ai urmat paşii Sfântului Antonie cel mare; 

Bucură-te, reziditor al vieţii chinoviale ca pe vremea Sfântului Pahomie cel mare; 
Bucură-te, cel ce în nord, Tebaida Egiptului ai reînviat-o; 

Bucură-te, cel în care toată nevoinţa creştinească s-a cuprins; 

Bucură-te, mângâietor al călugărilor necăjiţi din vremurile de pe urmă; 

Bucură-te, Sfinte Paisie, dumnezeiască punte către Sfinţii părinţi! 


Condacul 10 

În anii de osteneli, noapte şi zi, cu pană de copist ai întocmit scrierea cea duhov- 
nicească ce se cheamă Filocalia. Cum inima ta odihnă a aflat în aceste duhovniceşti 
învățături de neîncetată rugăciune lăuntrică, tăcere şi nevăzut război, şi noi preţuim 
osteneala ta de iubire şi lui Dumnezeu Îi strigăm: Aliluia! 


Icosul 10 

Văzând măreţia ostenelilor tale şi harul dat ţie de către Dumnezeu, inimile ni se fac 
neputincioase. Cum oare în viaţa cea fără de sfârşit parte cu tine să avem noi, cei 
ce poruncile tale am disprețuit? Ai milă de noi, cei năruiţi, care cu jale îţi strigăm şi 
zicem: 

Bucură-te, cel ce pana de copist în cerneala smereniei ai înmuiat-o; 

Bucură-te, cel care cuvintele Sfinţilor părinţi pe zapisul inimii le-ai înscris; 
Bucură-te, cel ce mintea părinţilor ai dobândit; 

Bucură-te, cel care cărțile duhovniceşti ca pe holdele de grâu le-ai secerat; 
Bucură-te, căci precum o albină strângând nectar, dulcile ziceri ale părinţilor celor 
din vechime le-ai adunat; 

Bucură-te, culegător al "florilor de câmp” de filocalică înţelepciune; 

Bucură-te, Sfinte Paisie, dumnezeiască punte către Sfinţii părinţi! 


Condacul 11 

Duioase cântări eu, deşi nevrednic, ţie îți dăruiesc, căci a cui inimă poate să nu-ţi 
cânte lin, cu lacrimi, auzind de a ta sfântă viaţă; căci şi sufletul când s-a despărțit 
de trup după o întreagă viaţă de paşnică amărăciune, n-a încetat a cânta: Aliluia! 


Icosul 11 

Cunoscând mai dinainte ziua grabnicei tale plecări către cealaltă lume, ostenelile 
nevoinţei tale nu le-ai împuţinat, ci sporitu-le-ai din dragoste pentru Dumnezeu. Ai 
plecat de la noi, unit fiind cu Dumnezeu, o, Sfânt părinte al nostru şi învăţător. Noi, 
al tă1 fii duhovniceşti, orfani rămaşi acum, nu încetăm a cânta: 

Bucură-te, văzător care mai dinainte zărit-ai când vei pleca spre cealaltă lume; 
Bucură-te, căci pentru singurul lucru care trebuie ai vieţuit şi ai murit; 

Bucură-te, că văzându-ți pletele albite de patristică înţelepciune, ție ne închinăm; 
Bucură-te, cel care cu Dumnezeu te-ai contopit; 

Bucură-te, cel ce trimis-ai ucenici să semene mintea părinților; 

Bucură-te, sămânță înfloritoare de străveche înţelepciune; 

Bucură-te, Sfinte Paisie, dumnezeiască punte către Sfinţii părinţi! 


Condacul 12 

Deşi de cuvintele tale cele dulci şi de a ta față luminoasă am fost lipsiţi a le privi, 
ca singură mângâiere în necazuri avem a ta cerească mijlocire şi moştenirea ta cea 
fără de sfârşit ce vine spre a noastră caldă îmbrăţişare. Osteneală de dragoste ne- 
clintiţi ţinând, lui Dumnezeu Îi strigăm: Aliluia! 


Icosul 12 

În patria ta cerească te-ai unit acum de-a pururi cu ai tăi iubiţi învătători, părinţii 
din vechime. Cum în lumea cea mai presus de ceruri a îngerilor şi a sfinţilor te afli, 
rugămu-te de scaunul lui Hristos să te apropii pentru a sufletelor noastre mântuire, 
aceste cântări zicându-ţi: 

Bucură-te, căci urmele tale ce duc către Împărăţia Cerurilor vom urma; 

Bucură-te, că Dumnezeu a descoperit frumuseţea rugăciunii tale; 

Bucură-te, căci nu eşti din această lume; 

Bucură-te, al mănăstirilor înnoitor şi insuflarea călugărilor; 

Bucură-te, cel ce ai reaprins lumina stăreției, lăsând lanţ viu de ucenici; 

Bucură-te, căci pe acest pământ fiind, mintea şi inima ţi-erau în ceruri; 

Bucură-te, Sfinte Paisie, dumnezeiască punte către Sfinţii părinţi! 


Condacul 13 (de trei ori) 

O, mult lăudate şi prea fericite părinte Paisie, primeşte această smerită rugăciune a 
noastră, fiind ferit prin smerenie urcată pe învăţăturile Sfinţilor părinţi către înăl- 
umile rugăciuni, ajută-ne pe noi, care nu ştim cum să ne ostenim şi cum să ne ru- 


Ar De Dr dr dr de Dr dr de De Dr dr dr De de dr dr A de dr dr A A 


Xp XP XP IP IP 3 E 2 2 e IP 3 3 2 E 0 E IP 3 II IP e XXX 


Dr fe Ar dr De dr dr Dr De dr de Dr De de dr De de dr dr e de de dr A d 


XP PP PP 0 E E IE IP IP 3 5 E IE II E E E XX 


găm. Indură-te de noi, ucenicii tăi cei fărâmaţi, învăţându-ne dragostea de cele bu- 
ne şi slobozindu-ne de chinurile cele viitoare pe toţi cei ce lui Dumnezeu Ii cân- 
tăm: Aliluia! 


Apoi se zice: 


Icosul 1 

Ca înger în trup ai crescut din fragedă pruncie, pururea pe buze psalmi având şi a 
inimii bătaie dumnezeiască slujbă. Pentru tinereasca ta neîntinare, mărire aducân- 
du-l lui Dumnezeu, aceste laude îţi cântăm: 

Bucură-te, a îngerilor şi a sfinților uimire; 

Bucură-te, căci mulţi au fost chemaţi, tu însă ai fost ales; 

Bucură-te, cel ce ai semănat cu lacrimi, pentru a secera cu bucurie; 

Bucură-te, cel ce din pruncie ai iubit curăţia şi tăcerea; 

Bucură-te, Sfinte Paisie, dumnezeiască punte către Sfinţii părinţi! 


Condacul 1 

Între Sfinţii părinţi ai fost biruitor, cel ce în această lume decăzută spre părinteasca 
îmbrăţişare a cuvioşilor celor din vechime ne călăuzeşti, ca o punte peste adâncul 
necredinţei. O, fraților, nu plângeţi, ci vă veseliţi, căci avem un neclătit îndrumător: 
Bucură-te, Sfinte Paisie, dumnezeiască punte către Sfinţii părinţi! 


(Notă. Acest acatist a fost alcătuit în limba engleză de doi tineri monahi ai Mă- 
năstirii “Monks Lagoon” - Alaska, aşezământ dependent de Mănăstirea “Sfântul 
Gherman ” din Alaska, fondată de părintele Serafim Rose. Traducerea s-a rea- 
lizat după varianta publicată în revista “Orthodox Word”, nr. 179/1994, pg. 256. 
Acatistul a fost publicat în revista “Epifania” nr. 3, 4, 5/1998. Traducere: Mo- 
nahul Vasile - Mănăstirea Vatopedi, Sfântul Munte Athos) 

Pr. dr. Paul Mihail — Viaţa şi nevoinţele Sfântului cuvios Paisie de la Neamţ 


Vestea cea bună de mântuire a lumii prin activitatea Fiului lui Dumnezeu întrupat 
s-a răspândit şi în ţinuturile balcano-dunărene încă din primele trei secole în urma 
propovăduirii Sfântului apostol Andrei. 


Pe lângă evidenţa unor factori istorici, a textelor literare sau a descoperirilor 
arheologice, o mărturie a profunzimii, a purității şi a tăriei apostolice a 
creştinismului românesc o constituie însăşi dăinuirea lui bimilenară, tendinţa de 
unitate cuprinzătoare şi forţa de atracție duhovnicească pe care o exercită şi astăzi. 
Sub influenţa misiunii ortodoxe din Sciţia mică, lucrarea evanghelică a ajuns 
curând în estul Munteniei, în sudul Moldovei şi în alte puncte. Pilde de credinţă şi 
de vieţuire creştină - asemenea aceleia a Sfântului Mucenic Sava ( 12 aprilie 372) 
- se întâlnesc în atâtea alte locuri şi în epocile următoare. 


Încă din veacurile al IV-lea - al VI-lea s-a păstrat în Munţii Buzăului şi în general 
în ţările române o tradiţie neîntreruptă a mărturisirii şi a evlaviei dreptei-credinţe. 
Această continuitate isihastă de sine, cu nuanţă sinaită şi palamită (Ierom. 
Ioanichie Bălan, Vetre de sihăstrie românească, secolele IV-XX, Bucureşti, 1982, 
p. 181.), este desigur anterioară organizării pe care a introdus-o Cuviosul Nicodim 
de la Tismana (1406). Intensa viaţă isihastă buzoiană este atestată de nu mai puţin 
de 40 de sihăstrii, schituri şi mănăstiri aflate în străvechea vatră în veacul al XVII- 
lea. „....În primele decenii ale secolului al XVIII-lea erau încă sihăstrii la Buzău cu 

o intensă trăire isihastă. Mai ales cele de sub munte şi din fostul judeţ Râmnicu 
Sărat. Între acestea la loc de cinste se aflau sihăstriile: Fundătura, Agaton, 
Alunişul, Ciolanu, Barbu, Cârnu, Găvanul, Trestieni şi mai ales Dălhăuţi” (Comp. 
C. C. Giurescu, Principatele române la începutul secolului XIX. Constatări 
istorice, geografice, economice şi statistice pe temeiul hărţii ruse din 1835, 
Bucureşti, 1957, p. 141; Arhim. Nifon Stoica şi Dr. N. Stoicescu, Aşezămintele 
monahale din eparhia Buzăului, vol. II, Buzău, 1983, p. 268-273.). 


De vestiţii duhovnici de la această ultimă sihăstrie se va minuna şi cunoscutul 
stareţ Vasile de la Poiana Mărului, care l-au crescut în Domnul. Tot aşa sihaştrii 
din muntele eta au contribuit la formarea sufletească a ucenicilor săi şi la 
păstrarea vechilor rânduielii ortodoxe. 


Cu astfel de vase alese şi cu o tradiție duhovnicească milenară, sihăstriile şi 
schiturile rupestre româneşti nu puteau să nu iradieze influenţa lor şi în afara 
hotarelor ţării, atrăgând aici pe cei dornici de desăvârşire. Mai ales în urma uniaţiei 
din Ucraina, rătăcitorii după dreapta-credinţă, nemicşorată, spre acest „Sfânt 
Munte, de data aceasta românesc şi chiar buzoian” (Pr. Horia Constantinescu, 
Schituri sau sihăstrii rupestre buzoiene. Mărturii ale vechimii creştinismului şi 
continuității noastre pe aceste meleaguri, ibidem, vol. I, Buzău, 1983, p. 3994.11, 
Hiarin, Activitatea de traducător a Stareţului Paisie Velicicovschi, în „Jurnal 
Mosk. Patr.", 1956, nr. 12. p. 59 ) se îndreptau, căci în Orientul grec îi pândea 
robia turcească, iar în Rusia ţaristă îi întâmpina indiferența raționalistă a 
conducătorilor. Bătrânul Onufrie care a sihăstrit la schitul Cârnu, Cuviosul Vasile 
de la Poiana Mărului şi Starețul Paisie de la Mănăstirea Neamţu sunt trei cazuri de 
pelerini ai transfigurărui monahale împlinite în Carpaţi. 


Râvna lui Paisie de desăvârşire şi de păstrare a ortodoxiei a avut desigur şi temeiuri 
mai îndepărtate. Astfel el a primit la naştere numele de Petru, în amintirea marelui 
Petru Movilă, român care a ajuns mitropolit al Kievului. În fruntea eparhiei căreia 
îi aparținea tatăl său era cărturarul grec Evghenie Vulgaris, a fost şi pe la noi. 
Despre monahismul românesc se mai putea afla acolo şi din opera lui Dimitrie 
Cantemir. Pe aceşti călugări Paisie i-a căutat şi pe când se afla la Muntele Athos, 
ca de pildă pe Macarie, de la care a învăţat limba greacă. 


Născut la 21 decembrie 1722, ca al unsprezecelea din cei doisprezece copii ai 
protoiereului loan din Poltava şi ai prezbiterei Irina, tânărul Petru rămâne 
orfan la vârsta de patru ani. Tăcut şi cu blândeţe în purtări ca unul ce zăbovea 
adesea asupra paginilor din Vieţile Sfinţilor, el începe să se gândească la 
îmbrăţişarea căii monahale. Deocamdată el urmează câţiva ani ca elev extern al 


Ar De Dr dr dr dr Dr dr de Dr Dr dr dr De de dr dr A de dr dr A A 


Xp XP XP IP PI E 2 2 IP 3 3 E E E IP 5 IE II XX XX 


Je De De e De dr De e De De de De Dr Dr De De De De De de de e Ar A d 


XP PP 2 0 E E IE IP 3 3 5 IE IE II E E XX 


şcolii mănăstireşti Bratska şi cercetează bisericile oraşului, cu deosebire Lavra 
Pecerska, ale căror aşezăminte şi sfinte amintiri sunt vestite şi astăzi. De mult folos 
sufletesc i-a fost aici şi întâlnirea cu mitropolitul Antonie al Moldovei ale cărui 
slujbe în limba română cucerea inima şi cugetele credincioşilor. 


Hotărându-se să îmbrăţişeze nevoinţa monahală, viitorul stareţ este tuns în 
curând ca rasofor, schimbându-și numele în Platon. Tânărul frate întru Hristos 
năzuia însă după desăvârşirea evanghelică pe care o explică atât de simplu şi de 
frumos operele şi experienţa Sfinţilor Părinţi ai Bisericii. 


„Din viaţa lui Paisie este cunoscut că la începutul drumului lui monahal nu se 
găseau în mănăstiri nici manuscrise duhovniceşti, nici scrieri literare cores- 
punzătoare” . De aceea împreună cu alţi trei călugări, el poposeşte în curând la 
schitul Dălhăuţi (judeţul Vrancea), unde trăiau mai mulți nevoitori însemnați. 
Ieromonahul Rafail se îndeletnicea cu transcrierea cărților patristice, schimonahul 
Timotei era iscusit în discuţii duhovniceşti şi în tâlcuirea acestor scrieri, monahul 
Dosoftei - cu chipul lui cucernic - vorbea de păzirea canoanelor şi a tuturor 
predaniilor (Pr. prof. dr. Dumitru Stăniloae, Din istoria isihasmului în Ortodoxia 
română, în Filocalia, vol. VIII, Bucureşti, 1979, p. 579.). Petrecând câtva timp în 
acest schit, Platon a continuat drumul şi a ajuns la Schitul Trăisteni. Aici, pentru 
întâia dată, Platon a auzit despre pravila şi rugăciunile după rânduiala Sfântului 
Munte, monahii ducând viaţa de obşte şi a întâlnit câțiva pustnici care trăiau în 
apropierea schitului. În acest loc, Platon a făcut ascultarea la bucătărie, dedi- 
cându-se adâncirii studiului limbii române. 


În curând a venit la Trăisteni stareţul Vasile, care oblăduia duhovniceşte schitul 
şi văzându-l pe Platon, îl luă, la Poiana Mărului. Acolo funcţiona un scriptoriu în 
care se lucrau manuscrise slavone şi româneşti. Platon a copiat într-un manuscris 
lucrarea Desiderie în limba slavonă de pe un miscelaneu adus de la Moscova, care 
era tradus din limba română, a cărei copie s-a păstrat până în zilele noastre (Pr. dr. 
Paul Mihai şi Dr. Zamfira Mihail, Geneza manuscrisului românesc ,,Desiderie” în 
„Mitropolia Olteniei”, XXXI (1979), nr. 1-2, p. 126.). 


De la schitul Poiana Mărului, el a făcut ascultare la schitul Cârnu, Sub 
conducerea duhovnicească a schimonahului Onufrie. Acolo, într-o chilie 
sihăstrească, a înţeles tainele adevăratului monahism şi ascetism, Simţind mai 
profund efectul binefăcător al rugăciunii. Acolo a învăţat şi alte meşteşuguri 
manuale pe lângă scrierea cu care se îndeletnicea zilnic. 

Petrecând schiturile din Valahia aproape patru ani şi culegând ca albina mierea 
spirituală de la stareţi, duhovnici şi sihaștri, Platon s-a hotărât să meargă la 
Muntele Athos, pentru ca, potolindu-şi setea la izvorul milenar al cetăţii mona- 
hismului, să se desăvârşească în viaţa cea întru Hristos. Avea 24 de ani. 


Însoţit de ieromonahul Trifon, el a ajuns la Athos la 4 iulie 1746 şi s-a oprit la 
mănăstirea Pantocrator, unde pe lângă călugări greci erau şi unii de origine slavă. 
Prietenul de drum a murit a patra zi, iar Platon a colindat pe la monahi, căutându-şi 
un părinte duhovnicesc. Neaflând pe nimeni, s-a decis să locuiască singur. Aşa au 
trecut patru ani, cei mai grei din viața monahală. A fost o etapă de creştere 
sufletească. 


În acest timp, el a fost cercetat de stareţul Vasile de la Poiana Mărului, venit la 
Sfântul Munte, care voia să-l facă preot la Trăisteni, în Valahia. Starețul i-a 
arătat pericolul vieţuirii singuratice şi l-a sfătuit să ducă nevoinţa împreună cu 
doi sau trei fraţi. Apoi l-a tuns în mantie, schimbându-i numele din Platon în 
Paisie, pe care-l va păstra până la moarte. Cuviosul nostru avea atunci 28 de ani. 
În curând a sosit din Moldova monahul Visarion în căutarea unui duhovnic şi 
auzind că Paisie ştie limba română, a venit la el. Văzându-i viaţa aspră, 1-a plăcut 
mult şi l-a rugat să-l primească drept ucenic. Patru ani au trăit ei în pace, dragoste, 
mărturisindu-şi gândurile şi citind Sfânta Scriptură şi scrierile patristice. Cu timpul, 
în preajma lor s-au adunat ucenici dornici să fie admişi la mica lor obşte. Cei dintâi 
au fost români, moldoveni de origine şi se numeau Partenie şi Chesarie. Sporind 
vieţuitori comunităţii la 12 români-moldoveni şi 5 slavi şi cumpărându-se chilia 
Sfântului Constantin, slujba dumnezeieştilor Liturghii a început să se facă în limba 
română şi în slavonă. Obştea avea nevoie acum de preot şi duhovnic. 


Paisie a fost hirotonit ieromonah la vârsta de 36 de ani de către episcopul 
Grigorie de la Athos. Mărindu-se obştea, ieromonahul Paisie a cerut mănăstirii 
Pantocrator îngăduința ca pe moşia ei să se înfiinţeze Schitul Sfântul Ilie. 
Dobândind aprobarea Patriarhului Serafim, vieţuitor atunci la Athos, obştea a 
purces la lucru. În curând (1757), fraţii au zidit biserică din piatră, trapeză, 
bucătărie, arhondaric şi 15 chilii, cu donaţii care veneau din ţările ortodoxe. Schitul 
acesta a atras şi mai mulţi ucenici şi astfel obştea a ajuns la numărul de 60 de 
vieţuitori. Paisie a orânduit viața comunităţii sale după principile Sfinţilor Părinţi, 
începând cu ale marelui Vasile, ajungând în curând renumită în Sfântul Munte. 


In noul schit, Starețul Paisie a învăţat de la monahul Macarie, cunoscător bun al 
limbii eline, nu numai limba greacă, ci a şi tradus sub îndrumarea acestuia în limba 
slavonă. In nopţile de priveghere, el lucra la diverse tălmăciri, nedormind mai mult 

de trei ore. Starețul se bucura de bunăvoința Patriarhului Serafim, care-l invita 
adeseori să slujească la mănăstirea Pantocrator în limbile slavonă, elină şi română. 


Atitudinea ostilă a turcilor pe de o parte, iar pe de alta, rivalitatea dintre greci şi 
slavi la Sfântul Munte, în acest veac de adânci frământări, l-au făcut pe Paisie să se 
gândească la reîntoarcerea în ţările române. 


Lăsând la Sfântul Ilie un număr însemnat de fraţi, el a plecat de la Athos cu 
două corăbii în care erau 64 de suflete. Îl atrăgea aici amintirea tinereţii pe care 
şi-o petrecuse la schiturile din munţii Buzăului şi hotărârea sa de a reînnoi viaţa 
obştească din ele. La acestea se adăuga ataşamentul său faţă de limba română şi 
de pământul noii sale patrii. Au trecut prin Constanstantinopol şi au ajuns la 
Galaţi. După debarcare, obştea a găsit adăpost în schitul Vărzăreşti, din 
apropierea oraşului Focşani. 


Împreună cu duhovnicii Visarion şi Gheorghe, el a plecat la Bucureşti au cerut o 
mănăstire de la mitropolitul de atunci, care era de origine grec. Fiind refuzaţi, au 
mers la laşi, unde au fost primiţi cu dragoste de mitropolitul Gavriil Calimah. 
Acesta, de origine română, fusese arhidiacon la Patriarhia Ecumenică şi apoi, din 
1745, ump de 15 ani activase ca mitropolit al Tesalonicului. Din 1760 devenise 
mitropolit al Moldovei şi îl cunoştea personal pe Paisie de la Sfântul Munte. Cu 
aprobarea Divanului şi a voievodului Grigorie Calimah, obştii venite de la Athos 
i S-a dat mănăstirea Dragomirna cu toate moşiile, prin hrisovul din 31 august 
1763. 


În septembrie din acelaşi an, cei 64 de frați au venit în noul aşezământ, ctitoria 
mitropolitului Anastasie Crimca din 1609, cu biserică mare, neobişnuit de înaltă şi 
cu forme decorative deosebit de artistice. Această comunitate era hotărâtă „la viaţă 
obştească”, la rugăciune, la gospodărie, dar mai ales la activitate de cultură, sub 
îndrumarea lui Paisie. Mai întâi s-a aşezat în biserică aceeaşi rânduială ca la 
Sfântul Munte. Citirea şi cântarea se făceau în limba slavă bisericească şi în limba 
română, de pe cărțile tipărite la laşi de mitropolitul Iacob, putneanul şi de alți 
tipografi. În toate ascultările se păstra tăcerea, iar pe buze, rugăciunea. Însuşi 
stareţul se aduna cu fraţii şi lucrau, ca nimeni să nu fie fără o preocupare precisă. 


Tipicul Sfântului Vasile cel mare, al altor Sfinți Părinţi, de a trăi cu toţii în obşte, 
era mereu prezent în mintea noilor veniţi. În cererea pe care o adresase 
mitropolitului Gavril, Paisie a arătat că 

(Lucrarea fundamentală în problemă rămâne aceea a 
Prot. Serghie Cetferikov, Paisie, starețul mănăstirii Neamţului, trad. de episcopul 
Nicodim, 1933.). 


În urma conflictului ruso-turc (1768-1774), partea de nord a Moldovei a trecut sub 
stăpânirea Austriei. Teama de uniaţie şi atitudinea guvernului austriece, care 
privea cu ostilitate bisericile şi mănăstirile ortodoxe, au determinat pe Starețul 
Paisie să primească invitaţia soborului de la Secu de a se instala în acea 
mănăstire. Ctitoria vornicului Grigore Ureche a primit pe cei 350 de părinţi şi 
fraţi, strămutați de la Dragomirna, în frunte cu Starețul Paisie, la 14 octombrie 
1775. Instalându-se la Secu, el a organizat şi aici viaţa lăuntrică a obştii, care 
creştea mereu prin venirea multor fraţi transilvăneni şi a unor monahi de la 
recent desfiinţata arhiepiscopie de Ohrida. 


După patru ani, voievodul Constantin Moruzi, vrând să ajute obştea Stareţului 
Paisie în lucrarea ei duhovnicească şi gospodărească, în loc de bani 1-a acordat 
mănăstirea Neamţu pe care a trecut-o în stăpânirea soborului acestuia. Cea mai 
veche mănăstire din Moldova, care de veacuri a fost centrul vieţii ei religioase şi 
culturale, care a pregătit episcopi şi mitropoliți, a avut şcoli de caligrafie şi 
miniaturistică, a apărat credinţa ca nici o altă instituție, a ajuns să fie condusă de 
starețul cu înaltă viaţă duhovnicească, Paisie. Prin munca şi jertfa sa, el a reuşit ca 
spiritul de viaţă monahală, verificată şi păstrată la Athos, să-l întărească din nou în 
mănăstirea care avea propriile ei obiceiuri şi practici. O grijă deosebită a fost 
arătată faţă de cei săraci, bolnavi şi refugiaţi, ca şi faţă de închinătorii cu suferinţe 
sufleteşti. Gospodărirea celor 48 de moşii şi întreţinerea sutelor de monahi cereau 
muncă şi aceasta, unită cu rugăciunea, o organiza în primul rând stareţul. 


În timpul războiului ruso-turc la Starețul Paisie a venit arhiepiscopul Ambrosie 
Serebrenikov, ca exarh al Moldovei. EI l-a hirotesit în rangul de arhimandrit, în 
anul 1791. Cuvântarea rostită de acest ierarh la mănăstirea Neamţu a fost 
redactată în limba română şi se păstrează în manuscrise miscelanee. 


La 27 iunie 1792 l-a întâlnit şi tânărul episcop Veniamin Costache, dorind să se 
numească şi el cu metanie la Neamţu. De la vestitul stareţ, el a primit atunci 
învăţăturile şi sfaturile cuvenite, făcând şi ascultare ca frate. 

Dar Starea sănătăţii Stareţului Paisie a început să slăbească. În ziua de miercuri, 
15 noiembrie 1794, împărtăşindu-se cu Sfintele Taine şi transmițând pace şi 
binecuvântare întregului sobor prin cei doi duhovnici - Silvestru, din partea 
românilor şi Sofronie, din partea Slavilor - el a adormit întru Domnul. 
Înmormântarea s-a făcut de către soborul mănăstirii în biserica Înălţarea Domnului, 
în partea dreaptă a nartexului (La înmormântare a participat şi episcopul 
Veniamin, pe atunci episcop al Hușilor, venit şi ca reprezentant al domnitorului şi 
a fost întâmpinat cu o cuvântare care s-a păstrat într-un document din aprilie 1795 
(Mss. rom... 1962, Biblioteca Academiei R. S. România)). S-a rostit atunci Cuvânt 
la îngroparea Preacuviosului părintele nostru Paisie, arhimandritul şi stareţul sfintei 
mănăstiri Neamţul şi Secu, care a fost copiat în numeroase manuscrise româneşti. 


Concepţia stareţului s-a statornicit în aceea că viaţa de obşte şi ascultarea au fost, 
binecuvântate de Dumnezeu. Ele nu au rămas simple idei, ci au devenit principii 
călăuzitoare, puse în practică şi împlinite în mănăstirile pe care le-a condus, fiind 
perpetuate de către ucenici. 


Aşezământul în 8 puncte, alcătuit o dată cu stabilirea la Dragomirna, prevedea 
„sărăcia cea de bună voie după făgăduinţa chipului îngeresc, ascultarea de bună 
voie mărturisită din Sfânta Scriptură şi de Sfinții Părinţi, mărturisirea, petrecerea 
până la moarte cu fraţii soborului adunaţi şi suferind toată strâmtorarea vieţii, 
citirea Dumnezeieştilor Scripturi şi a învățăturilor Sfinților Părinţi, păzirea sfintelor 
posturi şi participarea, la slujbele mănăstirii”. „În toate zilele sunt datori toţi fraţii a 
se aduna şi din obşteasca mâncare toţi să se împărtăşească”. 


În mănăstire să fie înfiinţate „felurimi de meşteşuguri” la care să lucreze fraţii şi să 
înveţe şi pe cei neştiutori. În sfârşit, să se înfiinţeze bolniţa care să slujească 
bolnavilor şi pentru cei bătrâni şi prea slabi şi cu mare osârdie să se facă cele 
cuviincioase bolnavilor. Noutatea acestui regulament era că reintroducea rânduiala 
în viaţa călugărilor, ce scăpătase în ultimele secole. 


Ca rezultat al normelor stabilite prin acest Aşezământ, la mănăstirile Dragomirna, 
Secu şi apoi la Neamţu, s-au alcătuit obşti asemănătoare celor de la Sfântul Munte, 
care înglobau pe lângă români: moldoveni, munteni şi transilvăneni, şi slavi: 
ruteni, bulgari, sârbi, greci şi arnăuţi. 


Aşezământul stipula „să nu se puie trimis din afară egumen gata”, aşa după cum se 
proceda la mănăstirile închinate Locurilor Sfinte, ci „numai să se aleagă din 
soborul fraților şi să se puie prin blagoslovenia Preasfinţiei Tale” (adică a 
mitropolitului). Deoarece acest deziderat era considerat „ca o temelie pe care stă 

întemeiată şi viaţa soborului nostru”, Paisie, în scrisoarea către mitropolitul 
Gavriil, sublinia ca acest punct să fie întărit în mod deosebit prin autoritatea 
bisericească, „precum Duhul Sfânt ar fi luminat pe Prea Sfinţia Ta”, ca şi următorii 
stareţi să fie aleşi dintre cei mai buni şi povăţuitori. 


Spiritul de organizare a vieţii monahale a dăinuit mulți ani aşa cum l-a statornicit 
Paisie. Pravila sa a fost aprobată şi întărită prin hrisoave domneşti. Numeroase 
manuscrise româneşti, începând din 1795 şi până în 1880, au transmis copii, 
realizate la mănăstirea Neamţu, Cernica, Căldăruşani, Râşca, Poiana Mărului, 
Secu, Noul Neamţ sau Sfântul Pavel de la Athos, după Aşezământul Stareţului 
Paisie. 


Îndeletnicirile acestuia au fost determinate de însăşi activitatea pe care a 
desfăşurat-o şi de etapele vieții sale. Cercetările din ultimii ani au enumerat 
„manuscrise ale Stareţului Paisie, care au fost transcrise de către ucenicii săi şi apoi 
răspândite în lumea ortodoxă”. Manuscrisele în limba română traduse în perioada 
sa de la Neamţu, fiind depozitate în turnul clopotniţei, au ars la incendiul cel mare 
din 1862, după cum relatează actele oficiale şi mărturiile contemporanilor. 


Dintre operele sale se evidențiază: Despre rugăciunea minţii, care cuprinde 6 
capitole şi o introducere. Isihasmul se vădeşte astfel a fi o prezenţă la români şi în a 
doua jumătate a secolului al XVIII-lea. Paisie a primit primul impuls spre această 
trăire încă din tinereţea sa, în ţările române, pe care l-a dezvoltat la Athos, ca 
apoi să revină în Moldova, unde şi-a însoţit experienţa de la Athos cu cea locală, 
românească. În mănăstirile noastre, a îndemnat şi a urmat el însuşi neîncetat 
Rugăciunea lui lisus. Rugăciunea aceasta aduce linişte, iar, pe de altă parte, ea este 
uşurată de o pace câştigată şi prin alte osteneli. Cel liniştit "după Dumnezeu" are 
parte de iluminări speciale în înţelegerea Sfintei Scripturi şi ajunge la înţelesuri, 
chiar despre cele lumeşti, superioare celor învăţaţi. Cinstind pe întemeietorul 
isihasmului, Paisie a tradus din limba greacă în limba slavă Viaţa Sfântului 
Grigorie, sinaitul scrisă de Patriarhul Calist. Traducerea sa în manuscris a fost 
citită de către numeroşi părinţi monahi. 


La Athos, aprofundând cunoaşterea limbii greceşti, constată că textele patristice 
slavone, traduse din greceşte, conţin numeroase greşeli şi echivalenţe neconforme 
cu originalul şi că unele fraze slavone nu mai erau înţelese în timpul său. Aceste 
concluzii l-au îndemnat să înceapă traducerea din nou a scrierilor ascetice şi 
patristice. Având un mare respect faţă de text, Paisie compară atât traducerea în 
limba noastră cu cea slavă, cât şi pe cea slavă cu prototipul grecesc, pe care îl 
verifică cu originalele mai vechi, pentru ca textul tradus de el să reflecte cât mai 

fidel gândirea Sfinților Părinţi. De aceea, neobositul îndrumător autentifica prin 
binecuvântarea sa manuscrisele care puteau fi multiplicate. 


Starețul Paisie este considerat, pe drept cuvânt, unul dintre cei dintâi scriitori 
asceţi din veacul al XVII-lea. Lucrările sale au fost folosite de către cărturarii 
asceţi IenaTie Briancianinov şi Teofan Zăvorâtul. Ele urmăresc să îndrume pe 
credincioşi la înţelegerea justă a operelor marilor nevoitori ai Răsăritului, de 
aceea au fost complet străine de vreo influenţă apuseană. Activitatea literară a 
lui Paisie s-a inspirat din iubirea lui Dumnezeu, din dragostea faţă de Biserică şi 
de aproapele. 


Ca rezultat al traducerilor sale din limba greacă în limba slavă, monahismul din 
Biserica rusă a fost înzestrat cu tălmăcirile scrierilor Sfinților Părinţii nevoitori. El 
a tradus Filocalia, care conţine cele mai de seamă scrieri ale asceticii răsăritene 
(Pr. Gheorghe 1. Drăgulin, Filocalia. De la Sfântul Vasile cel mare până în zilele 
noastre, în „Studii Teologice”, XXĂVIII (1980), nr. 1-2, p. 6606-8010. Vezi Diac. 
loan Ivan, Paisie Velicicovschi, în „Mitropolia Moldovei şi Sucevei”, XXXIV 
(1958), nr. 1-2, p. 131-133.). Şi prin activitatea sa de traducător, Starețul Paisie a 
înnoit viaţa monahală şi a fost un mare îndrumător şi educator în spiritul operelor 
care călăuzesc desăvârşirea lăuntrică. 


Opera acestuia dezvoltată în ţările române a avut o mare influenţă în Ortodoxia 
rusă. Sistemul stăreției practicate de el s-a răspândit în veacul al XIX-lea la un 
număr de 117 mănăstiri şi schituri din 35 de eparhii. Biograful cel mai complet, 
protoiereul Serghie Cetferikov, enumeră peste 200 de călugări, persoane civile, 
arhimandriţi şi episcopi care au răspândit mişcarea paisiană până în pragul 
primului război mondial. 


De asemenea, numeroase manuscrise slavone ale Stareţului Paisie s-au răspândit în 
copii şi se păstrează în mănăstirile din Bulgaria, din Serbia, din Athos şi din alte 
biblioteci publice de peste hotare. 


Athosul, cu milenarele sale mănăstiri, schituri şi metocuri, a fost cel dintâi care 
s-a bucurat de influenţa binefăcătoare a curentului paisian. Schitul Sfântul 
Prooroc Ilie, în care şi-a organizat el prima obşte, a dus mai departe spiritul 
şcolii lui monahale, prin ucenici şi superiori. Influenţa paisiană S-a exercitat şi 
asupra vieţuitorilor mănăstirii Pantocrator pe moşia căreia se afla schitul 
amintit, precum şi asupra mănăstirii Noul Athos, înfiinţată de ucenici paisieni. 
Monumentala operă a lui Isaac, sirul tradusă de Paisie din limba greacă în cea 

slavă, a fost tipărită după moartea sa, în 1812, la mănăstirea Neamţu şi apoi 
trimisă la Athos, pentru numeroşii călugări de acolo. 


În Moldova, curentul paisian a fost sprijinit de ierarhii Bisericii. Mitropolitul 
Veniamin Costache este socotit ca reprezentantul cel mai de seamă al acestei 
orientări de ascetism şi de cărturănie. Prin mitropolitul Iosif Naniescu (1875-1902) 
paisianismul încheie o epocă a istoriei spirituale a Bisericii Ortodoxe Române. 
Principule vieţii obşteşti şi ale Rugăciunii lui lisus s-au manifestat în două ramuri: 
una la mănăstirile din Moldova, Neamţu, Secu şi Sihăstria şi alta în Ţara Româ- 
nească, la mănăstirile Cernica şi Căldăruşani. Organizarea comunitară a acestora 
din urmă s-a datorat ucenicului lui Paisie, stareţul Gheorghe, care a trezit la viaţă 
aşezămintele pe care le-a condus. Ambele ramuri au pornit de la principiile de 
organizare ale lui Paisie, pe care l-au recunoscut ca înaintaş şi părinte spiritual. 
Monahii contemporani cu râvnitorul dascăl şi generaţiile care i-au urmat s-au 
referit la el ca la "Părintele nostru Paisie", i-au venerat şi mormântul, şi amintirea. 


Numeroşii săi biografi au descris viața ca o „înţelepciune ipostatică, ca un 
preacurat lăcaş în care era înţelegerea cea dumnezeiască prin care cunoştea lămurit 
dogmele credinţei ortodoxe, iar sfatul său era drept şi adevărat”. 


Viaţa Stareţului Paisie, alcătuită după moartea sa de către diferiți ucenici, unii din 
însărcinare oficială, relevă că el vorbea către întreg soborul mănăstirii de trei ori pe 
an, în biserică: de Crăciun, de Paşte şi de Înălţarea Domnului, în limbile română şi 
slavonă bisericească. Influenţa sa cărturărească se răsfrângea asupra tuturor 
monahilor adunaţi sub toiagul său păstoresc. Astfel, dintre monahii cu care Paisie a 
venit de la Athos, ieromonahul Spiridon a scris la mănăstirea Neamţu, Viaţa lui 
Paisie, urmat de alți biografi, ca schimonahul Mitrofan, ca ierodiaconul Grigorie, 
care - cel din urmă - a prezentat-o mitropolitului Veniamin al Moldovei. 


În doua jumătate a secolului al XIX-lea, duhovnicul Andronic de la mănăstirea 
Noul Neamţ a scris şi el o Viaţă a Stareţului Paisie. Dar cea mai autentică Viaţă a 
Stareţului Paisie este aceea scrisă de monahul Vitalie, care aduce mărturii 
oculare relativ la ultimii săi ani de viaţă ai cuviosului şi la înscăunarea 
succesorului său, Sofronie, ce se produce după o lună de la moartea marelui 
înaintaş. 


Părinţii din mănăstirea Neamţu au perpetuat respectul faţă de Cuviosul Paisie, prin 
metania depusă la mormânt, prin candela care arde acolo neîntrerupt, prin tabloul 
lui venerat şi în zilele noastre. Ei depun această metanie de fiecare dată când intră 
şi când ies din biserică, obicei care se păstrează şi acum. 

În 1967, stareţul de pe atunci, Arhim. Nestor Vornicescu, a chestionat pe cei mai 
bătrâni părinţi ai mănăstirii: Mina Prodan, Damaschin Trofin şi Epifanie Berghie 
care au mărturisit că aşa au continuat, din tradiţia înaintaşilor, să-l considere pe 
Paisie „sfânt”, numindu-l „Cuviosul Paisie”. Portrete ale sale sunt pictate în holul 
palatului patriarhal şi în paraclisul Seminarului Teologic de la mănăstirea Neamţu. 


Încheiem aceste pagini despre nevoinţele Stareţului Paisie cu caracterizarea făcută 
într-o istorie a literaturii române, care l-a inclus printre marile sale personalităţi: 
„Școala lui Paisie a avut un efect pozitiv pentru că a contracarat curentul de 
grecizare şi a favorizat impunerea limbii poporului în Biserică, cultură şi 
literatură”, iar în perioada când Paisie a fost stareţ, „mănăstirea Neamţu a devenit 
un important centru al monahismului ortodox”. Opera cuviosului Paisie, cristali- 
zată pe pământul românesc, a reînnoit aşezământul monahal, a dezvoltat arta scri- 
sului, a cultivat dragostea către scrierile patristice, răspândite apoi de la români la 
greci şi la slavi. 


Cinstind pe cuviosul Paisie, cinstim Biserica Ortodoxă Română şi totodată insti- 
tuia aşezământului monahal, în care, cu metode duhovniceşti novatoare, el a acti- 
vat şi a lăsat urme nepieritoare. 


Sursa: Patriarhia Bisericii Ortodoxe Române, Sfinţi români şi apărători ai Legii 
strămoşeşti, E.I.B.M.B.0O.R., Bucureşti, 1987, p. 484-495, Cuviosul Stareţ Paisie 
de la Neamţ. 

